Hej csicsergő kis madár (Népdalok és mondák)
Hej csicsergő kis madár,
A szép leány csapodár.
Ha csapodár, jól teszi:
A legény ugy keresi.

Hej a rózsa tövises,
A szép legény negédes.
Ha negédes jól teszi:
A leány ugy szereti.

Hej be csipős a csalán,
Kesereg a szép leány.
Ha kesereg, jól teszi:
A mint főzte, ugy eszi.

Hej savanyu a kökény,
Házasodik a legény.
Ha azt teszi, jól teszi,
Majd utóbb megérezi.
Népköltészet